open-index/open-wikipedia-markdown huggingface dataset:
מלכי עמון

[ממוזער|267x267px|דמות של איש עמוני, פסל מ[המאה ה-8 לפנה"ס]]
**מלכי עמון** היו השליטים המונרכיים של ממלכת עמון בעבר הירדן.

## המלכים
**[[נחש העמוני]]** ובנו '''חנון''' – שני מלכי עמון המוזכרים במקרא בימי שאול ודוד מלכי ישראל. במקרא מוזכר בן נוסף של נחש, בשם שֹׁבִי.

**בעשא** – מלך המופיע על המונולית מכורח כ־ – מילולית, "בַאַסַ בן רֻחֻֿבִ (כלומר, מבית רְחֹב) העמוני", ושמו משוחזר כבעשא לפי הופעת השם בעשא במקרא ובעמונית בחרסי חשבון. עם זאת, הכתיב האכדי לא מבדיל בין א' ו־ע', וייתכן שהכוונה לא למלך עמוני אלא למלך משושלת בית רחוב, שמשלה בצובא, וחי בהרי אמנה. מלך זה השתתף בקרב קרקר נגד שלמנאסר השלישי.

**שַׁנִף** או **שנב** – באחת מכתובות תגלת־פלאסר השלישי מוזכר מבית עמון כאחד ממלכי הלבנט (כולל קיליקיה) שהגישו למלך מנחה; מלך זה הוא אולי שנב (בכתב עברי/פיניקי קדום: 𐤔𐤍𐤁), סבו של מקדיש כתובת ירחעזר.

**בדאל** או **פדאל** – המלך bu-du- מארץ בית עמון מוזכר בכתובות סנחריב בין מלכי ארץ אמורו שהגישו לו מנחה; מלך בשם זה מוזכר גם כאחד מעשרים ושניים מלכי חֿתִי (בהקשר זה, סוריה הגדולה), עבר הנהר וידננה שאסרחדון כינס ושלח להם להביא לו חומרי בנייה ופסלים גדולים לארמונו בנינוה. שמו משוחזר לעמונית כ"פדאל" או "בדאל".

**ברכאל** – מלך המתועד רק בטביעת חותם שהתגלתה ונושאת את הכתובת "לברכאל המלך". הטביעה מתוארכת לסביבות 675 לפנה"ס.

**עמנדב הראשון** – אשורבניפל הזכיר את עַמִנַדבִ מלך בית עמון כאחד מעשרים ושניים מלכי החוף, לב הים והיבשה שהגישו לו מנחה במהלך מסעו הראשון נגד מצרים.
[ממוזער|[כתובת בקבוק תל סיראן, בה מוזכרים שלושה מלכים עמוניים]]
**עמנדב השני** – על הבקבוק מתל סיראן מוזכרים שני מלכים בשם "עמנדב", סב ונכדו. חלק מהחוקרים מזהים את עמנדב הסב עם עמנדב הראשון מימי אשורבניפל, על סמך תארוך כתובת הבקבוק לסביבות 600 לפנה"ס, אך ייתכן שעמנדב הסב מכתובת הבקבוק הוא אותו עמנדב המוזכר אצל אשורבניפל. ייתכן אף, על סמך תארוך אחר לכתובת הבקבוק, שעמנדב הנכד הוא עמנדב המוזכר אצל אשורבניפל, ובמקרה זה, עמנדב הסב קדם לעמנדב המוזכר אצל אשורבניפל והיה צאצא מוקדם של בדאל/פדאל.

**הצלאל** – מוזכר על כתובת הבקבוק מתל סיראן, כאביו של עמנדב הנכד ובנו של עמנדב הסב.

**עמנדב השלישי** – הוא המלך שלשמו נכתבה כתובת הבקבוק מתל סיראן. לפי הכתובת, הוא עשה כרם, גינה/גינות ומתקני מים. כאמור לעיל, ייתכן שהוא נכדו של עמנדב המוזכר אצל אשורבניפל וייתכן שהוא ־הוא עמנדב המוזכר אצל אשורבניפל.

'''בעליס''' – בעליס הוא מלך בני עמון המוזכר במקרא; שמו עשוי להיות משוחזר כ"בעלישע", ואף נמצא חותם עליו נכתב "בעל*יש*[ע] מלך *ב*[נעמ]*נ*" (קריאת האותיות בכתב נטוי לא וודאית), אך ניתן להשוות את הצורה "בעליס" לשם האוגריתי "בעלס".

## ראו גם
* עמון
* שליטים עמוניים מאוחרים:
** טוביה העמוני
** טימותיאוס העמוני
* כתובות עמוניות הקשורות למלוכה:
** כתובת מצודת רבת עמון
** כתובת בקבוק תל סיראן
** חרסי חשבון – רשימת מוצרים
** הכתובת מתיאטרון רבת עמון?
** כתובת ירחעזר?
* מלכי ישראל ויהודה
* מלכי אדום

## הערות שוליים

קטגוריה:רשימות שליטים
קטגוריה:בני עמון
קטגוריה:אישים מבני עמון
עמון
קטגוריה:המזרח הקרוב הקדום
קטגוריה:שליטים תחת האימפריה האשורית החדשה
Dreaming Out Loud

***Dreaming Out Loud*** הוא אלבום הבכורה של להקת הפופ רוק האמריקאית, ואן ריפאבליק. האלבום יצא לאור ב-20 בנובמבר 2007 תחת הוצאת חברת אינטרסקופ רקורדס. האלבום הוקלט בין השנים 2004 ל-2007 והופק כולו על ידי גרג וולס , ובשיתוף ראיין טדר בשני שירים. לאחר צאתו, האלבום זכה להצלחה אדירה ברשת מייספייס - הלהקה הופיעה באמנים המובילים של מייספייס מיוזיק מאז תחילת 2006, עם למעלה מ-28 מיליון השמעות בסך הכל.

האלבום יצא לאחר הצלחת גרסת רמיקס לסינגל המוביל "Apologize", שהופקה על ידי טימבלנד. השיר הגיע למקום הראשון במגוון מדינות, והגיע למקום השני במצעד בילבורד הוט 100. הסינגל השני, "Stop and Stare" , זכה גם הוא להצלחה, בעוד השירים "Say (All I Need)", "Mercy" ו-"Come Home" יצאו גם הם כסינגלים.

האלבום קיבל ביקורות מעורבות עד שליליות ממבקרי מוזיקה.

## רקע
ראיין טדר, סולן הלהקה, היה מפיק מבוקש בתעשיית המוזיקה בשנת 2007. הוא היה שותף לכתיבת שירים לאמנים כמו הילרי דאף, אשלי טיסדייל ונטשה בדינגפילד, והפיק שירים, בין היתר, לג'ניפר לופז וליאונה לואיס. טדר התחיל כמוזיקאי מתקשה בלוס אנג'לס. הוא זכה להצלחה מוקדמת בכך שזכה בתוכנית כישרונות ב-MTV בשנת 2000, אך מאוחר יותר התמודד עם קשיים. טימבלנד ראה את טדר בתוכנית הטלוויזיה ולקח אותו תחת חסותו כדי להתפתח כאמן ומפיק. טדר מתאר את תקופתו עם טימבלנד כחוויה לימודית משמעותית ששיפרה את כישורי ההפקה שלו. ואן ריפאבליק חוותה כישלונות אך צברה פופולריות באמצעות מייספייס, והפכה לאמן שלא חתום בשום חברת תקליטים המצליח ביותר בפלטפורמה.

## קידום
הלהקה הוציאה את השיר "Apologize" שהיה ללהיט עוד לפני צאת האלבום.
## רשימת רצועות

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:אלבומי בכורה מ-2007
קטגוריה:אלבומי ואן ריפאבליק
קטגוריה:אלבומים באנגלית
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי ראיין טדר
קטגוריה:אלבומי פופ
קטגוריה:אלבומי זהב באוסטרליה
קטגוריה:אלבומי זהב בארצות הברית
קטגוריה:אלבומי זהב בקנדה
קטגוריה:אלבומי פלטינה בממלכה המאוחדת
קטגוריה:אלבומי חברת אינטרסקופ רקורדס
אגוסטין אוחדה

**אקסל אגוסטין אוחדה** (בספרדית: **Axel Agustín Ojeda**; נולד ב-19 ביוני 2004 ברוסאריו שבארגנטינה) הוא כדורגלן ארגנטינאי המשחק בעמדת קשר הכנף בקבוצת ניו יורק סיטי מה-MLS.

## קריירת מועדונים
אוחדה גדל במחלקת הנוער של ראסינג קלוב. הוא ערך 17 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע שני שערים. בנוסף, ערך חמש הופעות במסגרת גביע ליברטדורס בעונת 2023, בהן הבקיע שער אחד.

ב-2 בפברואר 2024 חתם על חוזה לארבע שנים בניו יורק סיטי מה-MLS.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני ניו יורק סיטי
קטגוריה:ארגנטינאים שנולדו ב-2004
ארגון המיילדות בישראל

**ארגון המיילדות בישראל** (באנגלית: **Israel Midwives Association**) הוא הארגון הרשמי אשר מייצג את מיילדות ישראל. הארגון הוקם בשנת 1978 במטרה לתרום לקידומן המקצועי של המיילדות, לחזק את מקצוע המיילדת ואת העשייה המיילדותית ולשפר את הטיפול בנשים במעגל החיים.

## היסטוריה
ארגון המיילדות בישראל יצא לדרך בשנת 1978. הטריגר להקמת הארגון היה הרצון לארח את כנס ארגון המיילדות העולמי (ICM) בישראל. בשנת 1978 התארח בישראל הכנס הבינלאומי ה-18 של ארגון המיילדות הבינלאומי. האירוח נתן רוח גבית לחיזוק הארגון ולביסוס מעמדו בקהילה הרפואית.

## פעילות הארגון
על מנת לקדם את נושא המיילדות בישראל, פועל ארגון המיילדות במספר מישורים:
* קידומן המקצועי של המיילדות בישראל
* שיפור הטיפול בנשים במעגל החיים
* חיזוק וביסוס מעמדן של המיילדות בקהילה הרפואית
* קידום תחום ליווי הריון רציף על ידי מיילדת בישראל
* עדכון הידע וההבנה בנושאי פריון, ילודה ותכנון המשפחה
* ייצוג ארגון המיילדות במועצה הלאומית למיילדות, גינקולוגיה, ניאונטולוגיה וגנטיקה
* קידום וביצוע מחקר מיילדותי

## מבנה הארגון
ארגון המיילדות בנוי מיושבת ראש הארגון, גזברית ויושבות ראש הוועדות השונות (תרבות, הסברה, מדיה, מחקרים). בנוסף מליאת הארגון בנויה מנציגות כלל בתי החולים, נציגת קהילה ונציגת מיילדות הבית.

## יושבות ראש הארגון במהלך השנים
* 2024-  עכשיו :טניה שטיינבוק
* 2021 - 2024: יפעת רובננקו
* 2006 - 2021: איריס רז
* 2002 - 2006: ורדה מרגלית
* 1995 - 2002: איילה בלאו
* 1986 - 1995: שרה קרייז קמין
* 1982 - 1986: רות שפט
* 1978 - 1982: רחל רכס

## לקריאה נוספת
* ארגון נולד, היסטורית ארגון המיילדות במרוצת השנים
* תקנון ארגון המיילדות
* נייר עמדה: מעקב וליווי הריון בסיכון נמוך על ידי מיילדת (פורסם בנובמבר 2022)
* נייר עמדה: מרכזי לידה בישראל (פורסם במאי 2023)
* נייר עמדה: ליווי על ידי מיילדת בתקופת משכב לידה (פורסם בנובמבר 2023)

## קישורים חיצוניים
* 
* 
* 
* 
* 

2024 02
מיילדות
קטגוריה:מיילדות
מאטי פלטולה

**מאטי פלטולה** (בפינית: **Matti Peltola**; נולד ב-3 ביולי 2002 באספו שבפינלנד) הוא כדורגלן פיני המשחק בעמדת הבלם בקבוצת די. סי. יונייטד מה-MLS ובנבחרת פינלנד.

## קריירת מועדונים
פלטולה גדל במחלקת הנוער של ה.י.ק. הלסינקי. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הפינית. הוא ערך 53 הופעות ליגה במדי המועדון, בהן הבקיע שני שערים.

ב-2 בפברואר 2024 חתם על חוזה לשלוש שנים בדי. סי. יונייטד מה-MLS.

## קריירה בין-לאומית
ב-12 בינואר 2023 ערך פלטולה את הופעת הבכורה שלו בנבחרת פינלנד, בהפסד 0–1 לנבחרת אסטוניה במשחק ידידות.

## קישורים חיצוניים
* 

## הערות שוליים

קטגוריה:כדורגלנים פינים
קטגוריה:בלמי כדורגל פינים
קטגוריה:כדורגלני קלובי 04
קטגוריה:כדורגלני ה.י.ק. הלסינקי
קטגוריה:כדורגלני די.סי. יונייטד
קטגוריה:כדורגלני נבחרת פינלנד
קטגוריה:פינים שנולדו ב-2002
חלביצ'ק

[ממוזער| לחם עם ביצה ו[בשר חזיר]]
ממוזער|כריכים צ'כיים פופולריים
**חְלֶבִּיצֶ'ק** (בצ'כית: **Chlebíček**) שפירושו כריך (או **Obložený chlebíček**, דהיינו כריך מכוסה) הוא סוג של אוכל קר צ'כי פופולרי מאוד, המורכב מבצק פריך, בגט מקושט במאכלים שונים.

תוספות (כיסויים) אופייניות לכריכים הן ממרחים שונים, סלטים, ירקות, נקניקים, גבינות, פירות ים ועוד.

אלה הם כריכים קטנים, מה שנקרא **כריכונים או כריכי ביס** או אפילו **חטיפים** קטנים יותר עם קיסם באמצע שמשמשים כמתאבנים.

## מאפיינים
תקני המדינה הצ'כוסלובקית לשעבר (ČSN) למוצרי מטבח קר תיארו כמעט מאה סוגים של כריכים מכוסים.

בעולם האנגלו-סכסי ובמדינות אחרות, המונח כריך יכול לכלול גם בגט, כלומר לחם מכוסה מלא במאכלים אחרים, או המבורגר, שניתן גם לחמם. רוב הכריכים בתוך צ'כיה נצרכים קרים, ולכן היצרנים חייבים לציית לתקנות ההיגיינה, כדי למנוע התפשטות מחלות.

## היסטוריה
כריך מכוסה הוצג בצורתו הנוכחית בתחילת המאה ה-20. מעדניית פראג של Jan Paukert (מעדניית Jan Paukert פעלה עד פברואר 2015) ביוזמתו של חבר משפחה, הצייר Jan Skramlík , שלא היה מרוצה מהמתאבנים שהוגשו באותו הזמן היה מרוצה מהכריך החדש הן בגודל והן מהכיסוי וכך גם לקוחות המעדנייה, שבה החלו להימכר מוצרים אלה עד מהרה. הגודל המקורי היה משהו קטן יותר מהיום ("כך עבור שניים או שלושה ביסים"), במהלך השנתיים לאחר מכן הוכח שגודל גדול יותר הוא עדיף ובצורה זו הם צברו פופולריות ועדיין מיוצרים עד היום.

## ספרות
* מולר, אווה. *אוכל אצבעות, או אוכל שניתן לאכול רק עם הידיים* . מזון. *סגנון: לנשים, נספח זכויות* . בורגיס, 2 בדצמבר 2008, מס'. 45, עמ' 9. [cit. 2022-06-17].  .
* ZÍDEK, Petr. *כיכר לחם, סמל לרווחה* . בֵּית קָפֶה. *חוק* . בורגיס, 31 בדצמבר 2020, כרך 30, לא. 307, עמ' 19. [cit. 2022-06-14].  .

## מאמרים קשורים
* סנדוויץ' של הבישוף
* פרשת הכריכים (פרשת חלביצ'קובה או גם פרשת טראביץ' היא אירוע מספטמבר 1941, שבמהלכו הרעיל ראש ממשלת הפרוטקטורט (של ממשלת הבובות) הגנרל הצ'כי אלואיס אליאש כמה עיתונאים ששיתפו פעולה עם הנאצים (בסוף הוא בעצמו נרצח על ידי הנאצים). האירוע עדיין נושא את שמו של המתאבן הידוע, שכן ההרעלה נגרמה מסנדוויצ'ים נגועים בכוונה).

## קישורים חיצוניים

* Obložené chlebíčky podle norem studené kuchyně
* Vražedně dobrý český chlebíček. Za války skutečně zabíjel, teď slaví sto let. ČRo Plus [online]. 14. červenec 2016. Dostupné online.
* Babiččiny recepty: Chlebíček podle Jana Paukerta. ČRo Liberec [online]. 29. prosinec 2023. Dostupné online.
* Hýčkaný, proklínaný, ale náš! Etiketa konzumace chlebíčku ale rozděluje. iDNES.cz [online]. 31. prosinec 2023. Dostupné online.
## הערות שוליים

קטגוריה:מאכלי לחם
קטגוריה:ויקיפדיה: ערכים עם מזהה NKC
קטגוריה:כריכים
קטגוריה:המטבח הצ'כי
מבצר מסילחה

**מבצר מסילחה** (באנגלית: **Mseilha Fort**; בצרפתית: **Puy du Connétable**; בערבית: **قلعة المسيلحة**; בערבית מתורגמת: **Qal‘at al-Msaylḥa**) הוא מבצר שנבנה ב על גדות נהר אל-ג'וז (Nahr el-Jawz) מצפון לעיר בתרון שבלבנון כדי לשמור על הדרך ההיסטורית מביירות לטריפולי. המבצר שופץ ב-2007 והפך לאתר תיירות.

## רקע
לאורך ההיסטוריה המוקדמת עברה דרך בין ביירות לטריפולי לאורך החוף. ב-551 אירעה רעידת אדמה שמרכזה היה בביירות. הרעידה גרמה, בין השאר, למפולות אבנים ושקיעת האדמה כשבקרבת העיירה ת'יאופרוסופון  (מצפון לבתרון) שקעה דרך החוף והתמוטט המצוק לחוף הים וחסם את המעבר בחוף בסלעים גדולים. אירוע זה הביא להחלטה של השלטונות להסיט את הדרך הראשית מזרחית מחוף הים מזרחה. בעקבות החלטה זו נולד הצורך לבנות מבצרים שיגנו על הדרך החדשה וביניהם נבנה מבצר מסילחה.

## ההיסטוריה של המבצר
ארכאולוגים מעריכים שהמקום בו הוקם המבצר היה מיושב כבר בתקופת האימפריה הרומית ושימש, בין השאר, למטרות ביטחוניות. ב, בעקבות הסטת הדרך מזרחה, הוקם במקום המבצר הראשון. החוקרים מעריכים שהמבצר הנוכחי נבנה ב-1624, בתקופת שלטונו של פח'ר א-דין השני, כשרק שרידים מעטים שהתגלו (בעיקר אבנים גדולות) שויכו לבנייה קדומה יותר.

התיארוך ההיסטורי הזה נתמך ברשומותיו של הנוסע הצרפתי ז'אן דה לה רוקה  שסייר במקום חמישים שנה לאחר מותו של פח'ר א-דין ואסף עדויות של מקומיים על המבצר וכן ברשומותיהם של היסטוריונים מקומיים כמו הכומר מנסור אל-חאטוני (Mansour al-Hattouny) וטאנוס אש-חידיאק (Tannous ach-Chidiaq). ב ביקר בלבנון התייר יוהאן לודוויג בורקהרדט וחיזק את ההערכות על תיארוך הבנייה של המבצר.

## מבנה המבצר
המבצר נבנה על צוק לחופו של נהר אל-ג'וז (Nahr el-Jawz) כשגשר עתיק למרגלות המבצר מאפשר לחצות את הנהר. המבצר נבנה מאבני חול קטנות שנחפרו במחצבה בקרבת המבצר. בחלק מהמקרים נמצא שאבנים אלו הונחו על גבי אבני חול גדולות יותר שלהערכת הארכאולוגים נותרו ממבנה מוקדם שנבנה במקום. המבצר כולל שלוש קומות ועובי חומותיו 2-1.5 מטר.

אל המבצר מוליך גרם מדרגות שנחצב בסלע ומוגן על ידי עמדות. המדרגות הובילו לשער כפול קשתי בכניסה למבצר ואחריו היה אולם כניסה. המבצר כלל מחסנים ובקומתו התחתונה נחפרו בורות מים. כמו כן כלל המבצר אפסיס שפנה למכה ונועד לתפילות.

## המבצר בעת החדשה
המבצר נמצא כיום בקרבת כביש 51 המחבר את ביירות וטריפולי.

ב-2007 החלו עבודות לשיקום המבצר כדי לחזק את קירותיו ולהפוך אותו למקום בטוח לביקורי תיירים. במסגרת השיקום הוקף המבצר בגדר בה נקבעו מספר שערים, גרם המדרגות חוזק והותקן בצידו מעקה מתכת, נסלל כביש גישה למבצר, הותקנו מרזבים לניקוז מי גשמים והוכנה גינה. בנוס, שוחזרה טחנת רוח שנבנתה בסמוך למבצר. בתהליך השימור היו שותפים הסוכנות האמריקנית לפיתוח בין-לאומי, מכון המחקר SRI , משרד התיירות הלבנוני, משרד התרבות - מינהל העתיקות וחברת התקשורת הצרפתית Ogero .

## לקריאה נוספת

* 
* 


## קישורים חיצוניים

* בתרון ומבצר מסילחה, באתר משרד התיירות הלבנוני
* מבצר מסילחה, באתר orient-latin.com
* מבצר מסילחה, באתר lebanonuntravelled.com
* מבצר מסילחה, באתר archiqoo.com
* מבצר מסילחה, באתר mylebanonguide.com
* מבצר מסילחה, באתר libshop.fr

## הערות שוליים

קטגוריה:לבנון: היסטוריה
קטגוריה:לבנון: מבצרים
אוליביה נקש

**אוליביה נקש** (בצרפתית: **Olivier Nakache**; נולד ב-14 באפריל 1973) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אריק טולדנו. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020).

## ביוגרפיה
נקש נודל וגדל בסירן, פרוור של פריז, להורים יהודים ילידי אלג'יריה. אחותו הצעירה היא השחקנית והבמאית ג'רלדין נקש. נקש וטולדנו נפגשו במחנה קיץ בשנות ה-80 והם חברים כבר מגיל ההתבגרות. ב-1995 נפגשו שוב בכנס אנימטורים והחלו לעבוד ביחד.

ב-1995 הם ביימו את סרטם הקצר הראשון, *"Le Jour et la Nuit"* (היום והלילה), סיפורו של רופא לילה מאוהב, עם זינדין סואלם וג'ולי מודוך.

ב-1999 הם יצרו את הסרט *"Les petits souliers"* (הנעליים הקטנות), הרפתקאותיהם של ארבעה חברים שנשכרו כסנטה קלאוס, בכיכובם של ג'מאל דבוז, גד אלמלח, רושדי זם וג'ילבר מלקי. הסרט זכה בפרס חבר השופטים לסרטים קצרים בקומדיה.

ב-2002 הם עשו סרט קצר נוסף *"Ces Jours Heureux"* (הימים המאושרים האלה), על עזיבת מחנה קיץ.

ב-2006 יצרו את הקומדיה *"Nos jours heureux"* (הימים המאושרים שלנו), בכיכובם של ז'אן פול רוב, מרילו ברי, עומאר סי, ז'ופין דה מו, ז'אן בנגיגי ועוד. את הסרט ראו כ-1,400,000 צופים.

ב-2009 יצא הסרט השלישי שלהם, *"Tellement proches"* (כל כך קרוב), סיפורה של משפחת פועלים בפרברי פריז. השחקנים, וינסנט אלבז, איזבל קארה, פרנסואה-קסבייר דהמזון, אודרי דנה, עומאר סי, ז'אן בנגיגי וז'ופין דה מו.

### הפריצה הגדולה
ב-2011 יצא סרטם *"[[מחוברים לחיים]]"* בכיכובם של פרונסואה קלוזה ועומאר סי מגולל את יחסיהם של אריסטוקרט עשיר, משותק מהצוואר ומטה עם המטפל שלו, צעיר סנגלי מהפרוורים. הסרט זכה להצלחה השנייה בגודלה בהיסטוריה של הקולנוע הצרפתי, מעל 19 מיליון צופים צפו בו והפך לסרט הצרפתי הנראה ביותר מחוץ לצרפת מאז 1994, כ-19 מיליון. הסרט הפך את השחקן עומאר סי, לכוכב. הסרט זכה ב-2012 ב-8 פרסי סזאר.

ב-2014 יצא סרטם *"סמבה"* בכיכובם של עומאר סי, שארלוט גינסבורג זכה להצלחה באירופה עם כ-5 מיליון צופים.

ב-2017 יצא סרטם *"Le sens de la fête"* (משמעות המסיבה), בכיכובם של ז'אן-פייר בכרי, ז'יל ללוש.

ב-2019 יצא סרטם *"[[יוצאים מן הכלל]]"* בכיכובם של וינסנט קאסל ורדה קטאב.

ב-2021 יצאה הסדרה שלהם בוטלוויזיה *"En thérapie"* עיבוד צרפתי לסדרה הישראלית "בטיפול".

ב-2023 יצא סרטם *"Une année difficile"* (שנה קשה) בישראל הסרט נקרא *"השנה שהייתה לנו"*, קומדיה על שני לוזרים שהחובות הכבדים שלהם יצאו מכלל שליטה. בניסיונם להתאפס ולחזור לדרך הישר, הם מתחברים לקבוצת פעילים למען איכות הסביבה ומצטרפים למעלליהם, בכיכובם של פיו מרמאי, ג'ונתן כהן, נואמי מרלה ומתייה אמלריק.

## חיים אישיים
במתקפת הפתע על ישראל ב-7 באוקטובר 2023 נרצחה בת דודתה של אשתו, הילי סולומון בת ה-27, ביחד עם מפל אדם, חברתה הטובה ביותר, אחותה של מעיין אדם, בטבח במסיבה ברעים.

## קישורים חיצוניים

* 

## הערות שוליים

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:מפיקי קולנוע יהודים צרפתים
קטגוריה:צרפתים ממוצא יהודי-אלג'יראי
קטגוריה:צרפתים שנולדו ב-1973
סטארסטריק (טיל)

**Starstreak** הוא טיל קרקע-אוויר בריטי קצר טווח שיכול לשמש כמערכת הגנה אווירית ניידת לאדם (MANPADS) או לשימוש במערכות כבדות יותר. הוא מיוצר על ידי תאלס הגנה אווירית (לשעבר SMS) בבלפסט, צפון אירלנד. הוא ידוע גם בשם Starstreak HVM (טיל מהירות גבוהה). לאחר השיגור, הטיל מאיץ ליותר מ-4 מאך, מה שהופך אותו לטיל הקרקע-אוויר קצר הטווח המהיר ביותר שקיים. לאחר השיגור הוא משגר שלוש תחמושות משנה, הרוכבות על קרן לייזר, מה שמגדיל את הסבירות לפגיעה מוצלחת במטרה. סטארסטריק בשירות הצבא הבריטי מאז 1997. בשנת 2012 Thales השיק מחדש את המערכת כ-**ForceSHIELD** .

## פיתוח
שמאל|ממוזער| הטיל בשימוש באימונים ב, אנגליה; רק אחד משלושת הטילים נורה
פיתוח הטיל החל בשנות השמונים המוקדמות (1980).

הפיתוח החל לאחר הערכה שהראתה שטילים הטסים במהירות גבוהה עומדים בדרישות ויכולים להחליף גם טילי כתף שנמצאו בשימוש באותה העת.

## ראו גם
* מרטלט (טיל)

## קישורים חיצוניים

## הערות שוליים

קטגוריה:טילי קרקע-אוויר
בית ויגאליק

**בית ויגאליק** הוא מבנה בית דירות בשכונת רחביה שבירושלים, השוכן ברחוב הקרן הקיימת 20, פינת רחוב אוסישקין בגבולה הצפוני של השכונה. הבית הוא מפואר ויוצא דופן בנוף הבנייה של רחביה, ומתאפיין בסגנון לקטני.

## היסטוריה
הבניין תוכנן עבור יעקב פסח וחנה ויגאליק על ידי האדריכל נתן ברין, ובנייתו הסתיימה בסיוון תרצ"ו 1936. יעקב פסח ויגאליק היה מתרים מקצועי של בית היתומים דיסקין. הבניין נבנה מראש כבית דירות להשכרה. הזוג ויגאליק היו חשוכי ילדים, והתגוררו בקומה השנייה משמאל.

הבניין בנוי אבן אדמדמה (מיזי אחמר), נבנה בסגנון הלקטני וכך כולל אלמנטים קלאסיים כמו גם מרכיבים הלקוחים מעולם הצורות של הסגנון הבינלאומי ואף מסגנון האר-דקו. חזיתו של הבניין מעוטרת בקשתות, מרפסות בהן עמודים בעלי כותרות מסוגננות וקשתות נאו-מזרחיות – כאשר כל אלו רכיבים אופיינים לסגנון הקלאסי. החלונות האנכיים בצידי הבניין המהווים המשך של חדר המדרגות עשויים על פי הסגנון בינלאומי. החלונות נמשכים לאורך כמה קומות, מזכירים בצורתם תרמומטר ומכניסים אור לתוך חדרי המדרגות. סבכות גדר הברזל סביב הבית מעוצבות בסגנון האר-דקו וכך גם עיצוב האותיות בשער הכניסה הראשי, בהן מופיעה שנת סיום הבנייה (תרצ"ו). על שלט הכניסה לבניין מופיעים שמות הבעלים של הבית – יעקב פסח וחנה ויגאליק, וכך גם במרכז הכניסה המעוגלת.

הבניין הוגדר כבניין לשימור ומופיע ברשימת אתרי המורשת בישראל.

## גלריה

קובץ:בית וויגאליק.JPG|כתובת שער הכניסה
קובץ:פרט מן החזית האקלקטית של בית ויגאליק בירושלים, שנבנה בשנת 1936.JPG| פרט מן החזית האקלקטית


## קישורים חיצוניים

* בית ויגאליק, באתר המועצה לשימור אתרי מורשת בישראל

## לקריאה נוספת
* אמנון רמון, **"דוקטור מול דוקטור גר" שכונת רחביה בירושלים**, הוצאת יד בן צבי, ירושלים 2006

## הערות שוליים

קטגוריה:רחביה: מבנים
קטגוריה:הסגנון האקלקטי בארץ ישראל
ויגאליק
חירם השני מצור

**חירם השני** (באשורית: ***' או ***') היה מלך צור בן המאה ה־8 לפנה"ס.

חירם ירש את קודמו אתבעל השני, כנראה בשנת 738 לפנה"ס או קצת אחריה, בתקופת תגלת פלאסר השלישי, ומוזכר בין מעלי המנחה למלך אשור. במרידת רצין נגד תגלת פלאסר השתתף גם חירם השני מצור, ועל כך הענישו מלך אשור ותפס ובזז את העיר המבוצרת מחלב וערים גדולות אחרות בתחום צור. ככל הנראה, חירם התחרט, השתחווה לתגלת פלאסר והגיש לו מנחות, ואחריו מלך מֵתֵנַּה מצור.

ייתכן שחירם השני הוא חירם המוזכר בכתובת בעל לבנון מקפריסין, אך ייתכן שהכתובת מתייחסת למלך אחר בשם חירם שמלך במחצית הראשונה של המאה ה־8 לפנה"ס, על סמך תארוך מאפייני הכתובת. במהלך המאה ה־8 לפנה"ס (לפחות עד סוף המאה) חלשה צור בהגמוניות על האי קפריסין, רובו ככולו, ואף סיפוח חלקים גדולים מהלבנט – תוך הכפפת צור לאשור – בימי תגלת־פלאסר והמרידה של חירם השני לא ערערו שליטה זאת. השם האשורי "ידננה" (הנגזר מהדנונה  האכאים) והתיעוד מכתובות אשוריות מתחילת המאה הבאה מעידים שהצורים שלטו על האי כשמלכיו וחלק ניכר מאוכלוסייתו היה איוני, והדבר מדגים את עוצמת הכוח הצבאי של הצי הצורי ותפקידו המוביל בסחר הימי במזרח הים התיכון במאה ה־8 לפנה"ס.

בניגוד לקודמיו, כגון לולי, נראה שלחירם השני לא הייתה השפעה על צידון: מכתב מקורדי־אשור־לַמוּר לתגלת־פלאסר מצטט דיווח של נבו־שזיב מצור, לפיו חירם כרת את ה־ēqu, עץ מקודש, במקדש אלוהיו שבכניסה לצידון, במטרה להעבירו לצור, אך נעצר על־ידי נציגי אשור.

## ראו גם
* כתובת בעל לבנון

## ביאורים

## הערות שוליים

קטגוריה:מלכים פיניקים
קטגוריה:צור
קטגוריה:שליטים תחת האימפריה האשורית החדשה
קטגוריה:אישים שחיו במאה ה-8 לפנה"ס
רורי ג'יי. סייפר

**רורי ג'ונתון סייפר** (באנגלית: **Rory Jonathon Saper**; נולד ב-3 באפריל 1996) הוא שחקן אנגלי. 

## ביוגרפיה
סייפר נולד בסלו לקמילה ורוג'ר וגדל בביקונספילד עם שתי אחיותיו הגדולות. אביו הוא שחקן תיאטרון. הוא למד בבית הספר דאווניס ובבית הספר הארו. 

## קריירה
לאחר ששיחק ויצר מספר סרטים קצרים שצילם עם חברו והעלה אותם ליוטיוב, סייפר נבחן בגיל חמש עשרה כדי לשחק במה שתהיה הופעת הבכורה שלו בסרט העלילתי כדמות הכותרת של סרט הערפדים הקנדי *Rufus*, שהוקרן בבכורה ב-2012. 

לאחר שסיים את לימודיו בבית ספר, שיחק בדרמת הספורט הבריטית *The Pass* וכגרסה צעירה לטרזן של אלכסנדר סקארסגארד בסרט האגדה של טרזן בשנת 2016.

בשנת 2018, סייפר ערך את הופעת הבכורה שלו בטלוויזיה כשהחל לככב בסדרת הטלוויזיה נסיכת הזמן בתור מקס אלווארז, תפקיד אותו ישחק בשתי העונות הראשונות. בשנת 2020 הוא הופיע בסרט האינדי *Summerland*. בשנת 2023 שיחק בסרט *Kindling* ושנה לאחר מכן שיחק בסרט משפיענית.

## פילמוגרפיה

### קולנוע

### טלוויזיה

### קליפים

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר הארו
קטגוריה:אנגלים שנולדו ב-1996
כל החלומות (שיר)

"**כל החלומות**" הוא שיר שהוקלט על ידי הזמר הישראלי אייל גולן, מתוך אלבום האולפן השישה-עשר שלו, הלב על השולחן (2013). הוא יצא לאור ב-18 במרץ 2013, בהוצאת חברת התקליטים ליאם הפקות, ביחד עם שאר השירים מתוך האלבום. לאחר שהוחלט להוציא את "את" ו"סטטוס מאוהב" כסינגלים, חדל גולן מלהוציא נוספים, אך "כל החלומות" זכה להצלחה ארצית מבלי שהופץ כסינגל והפך לאחד משירי החותם שלו. את השיר כתב והלחין אופיר כהן להפקה מוזיקלית של תמיר צור.

אף על פי שלא הופץ כסינגל, זכה "כל החלומות" להצלחה רבה. הוא הוקלט בידי מספר מוזיקאים כדוגמת עומר אדם, תמיר גל, טהוניה רובל, דודו אהרון, ושרית חדד. בשל הצלחתו, בוצע השיר בעשרות מהופעותיו של גולן ונכלל במספר אלבומי הופעה כדוגמת הלב על השולחן: הופעה חיה בקיסריה (2013) ופעם בחיים (2014).

## רקע וכתיבה
השיר נכתב והולחן על ידי אופיר כהן והופק על ידי תמיר צור. "כל החלומות" הגיע למיליון צפיות ביוטיוב בזמן קצר והצליח בהשמעות ברדיו, אף על פי שלא הופץ כסינגל. בשנת 2022, פתח אייל גולן את בית הספר למוזיקה "קול החלומות"; שמו של בית הספר נגזר משמו של "כל החלומות" באמצעות משחק מילים.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-750,000 אלף השמעות.

## וידאו קליפ
האודיו הרשמי של "כל החלומות" פורסם ב-18 במרץ 2013. הוא כולל את עטיפת האלבום הלב על השולחן (2013), כמו גם ברקוד נלווה.

נכון לאוגוסט 2025, לשיר יש למעלה מ-29 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי תמיר צור
קטגוריה:שירים על חלומות
קטגוריה:שירים על כאב לב
הייטק (אלבום)

"**הייטק**" הוא אלבומו הרביעי של המוזיקאי יוני בלוך שיצא לאור ב-2025.

## הפקה
חברי הלהקה המלווה את בלוך באלבום זה הם: אדם בן אמיתי, אריאל ערמוני, ארז פרנק, דניאל בלוך, טל זובלסקי, טל כהן, רוני בר הדס, תומר להב ועוד. מספר שירים פורסמו טרם הוצאת האלבום, ביניהם הסינגלים "לא קל לא פשוט" (2010), "תסלחי לי" (2021) ו-"כל כך הרבה שירים" (2023). האלבום הושק תחילה בשנת 2023 בפורמטים של דיסק ושל קסטה, וב-5 במאי 2025 הגיע גם לפלטפורמות הסטרימינג. השיר הראשון (שעל שמו נקרא האלבום) זמין בפלטפורמות הדיגיטליות, גם בצורת וידאו קליפ.

## שירי האלבום

## הערות שוליים

## קישורים חיצוניים

קטגוריה:אלבומי יוני בלוך
קטגוריה:אלבומים בעברית
קטגוריה:אלבומי רוק ישראליים
שדרות זלמן שזר

**שדרות זלמן שזר** (בעבר: **שדרות יהודה הלוי**) הוא רחוב ראשי במערב ירושלים, בכניסה הראשית לעיר. תחילתן בצומת שדרות הרצל ושדרות חיים ויצמן (כיכר שלום ש. שטרית) ליד רחבת גשר המיתרים וסיומן בצומת שדרות בן-צבי ורח' שמואל ברוך (המשכו של רחוב אגריפס). למעשה, מהוות שדרות שז"ר את המשכם של שדרות ויצמן וכביש 333 (שדרות בן-גוריון).

בשדרות שזר שוכנים בנייני האומה ותחנת הרכבת ירושלים - יצחק נבון, והן קרויות על שמו של נשיא מדינת ישראל השלישי, זלמן שזר.

## היסטוריה
שדרות שזר נסללו בשטח שעליו שכן עד מלחמת העצמאות הכפר שייח' באדר. בשנות ה-50 הוקמו במקום "בנייני האומה".

נציגי תנועת החרות בעיריית ירושלים הציעו לקרוא לרחוב על שמם של "לוחמי ירושלים ומגיניה", משום שברחבת בנייני האומה הוקמה האנדרטה יד הזיכרון למגיני ירושלים, אולם הצעתם נדחתה ונתקבלה ההחלטה לקרוא להן על שמו של רבי יהודה הלוי (ששמו נעדר מרחובות שכונת רחביה הקרויים על שם משוררי תור הזהב). בסוף שנות ה-60 של המאה ה-20 נחפרה מתחת לשדרות יהודה הלוי מנהרה תת-קרקעית להולכי רגל המקשרת את בנייני האומה לרחוב יפו, לקראת הקמתה של התחנה המרכזית של ירושלים ברחוב יפו.

בשנת 1975 שונה שם השדרות ל"שדרות שזר" על שמו של נשיא המדינה השלישי זלמן שזר שנפטר כשנה קודם לכן, בטקס בהשתתפות נשיא המדינה אפרים קציר, ראש העירייה טדי קולק ויו"ר קק"ל יעקב צור.

בשנת 1994 אירע פיגוע תופת בתחנת אוטובוס בשדרות שזר, סמוך לבנייני האומה. ב-2011 אירע באותו מקום הפיגוע ליד בנייני האומה, שבו התפוצץ מטען חבלה שהונח ליד טלפון ציבורי וגרם למותם של אישה ונערה ולפציעתם של 37 בני אדם.
שמאל|2000x|ממוזער|שדרות שזר ותחנת הרכבת יצחק נבון בלילה
בשנת 2018 נפתחה בצד הצפוני של שדרות שזר תחנת הרכבת ירושלים - יצחק נבון. 

במרוצת השנים, בשל המיקום המרכזי של שדרות שזר וסמיכותן לתחנה המרכזית ולתחנת הרכבת יצחק נבון, הוקמו בשדרות שזר תחנות אוטובוס רבות המהוות תחנות קצה לקווי אוטובוס רבים, עירוניים ובינעירוניים.

בשדרות שזר מונצחים שלושה מנשיאי המדינה: זלמן שזר בשם הרחוב, יצחק נבון שעל שמו תחנת הרכבת ושמעון פרס שעל שמו נקראים בנייני האומה (בנוסף, הרחוב פוגש את הרחובות חיים ויצמן, הנשיא השישי ויצחק בן-צבי).

## תכנון עתידי

בשנת 2018, כחלק מהעבודות להקמת רובע העסקים והמסחר בכניסה לירושלים, נסגר מקטע משדרות שזר (מצומת שזר-נורדאו ועד הרחובות בן צבי-שמואל ברוך) לתנועה. בקיץ 2019 נסגר לתנועה גם המקטע הראשי של שדרות שזר (מצומת הרצל-ויצמן ועד לרחוב נורדאו). השדרות עברו הפרדה מפלסית, ובספטמבר 2023 נפתחו לציבור "מנהרות שזר" לכלי רכב פרטיים מתחת לכביש, בעוד שמפלס הקרקע משמש לתחבורה ציבורית והולכי רגל בלבד.

על פי התוכנית, אמור לקום מתחת למנהרות חניון תת-קרקעי בן חמש קומות, שיכיל כ-1,300 מקומות חנייה.

הקו הירוק של הרכבת הקלה יעבור בשדרות שזר.

## קישורים חיצוניים

## הערות שוליים

זלמן שזר, שדרות
קטגוריה:הנצחת זלמן שזר
קטגוריה:הכניסה הראשית לירושלים
סטאם א-סוקמי

**סטאם מוחמד עבד א-רחמן א-סוקמי** (בערבית: **سطَّام مُحَمَّدُ عَبْدِ اَلرَّحْمَـٰن السُّقامي**; 28 ביוני 1976 – 11 בספטמבר 2001) היה טרוריסט סעודי שהיה אחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים.

## ראשית חייו
א-סוקמי, יליד ריאד, היה סטודנט למשפטים באוניברסיטת המלך סעוד. בהיותו שם ייתכן שהצטרף ל במתחם אימונים עבור אל-קאעדה ליד קאבול. בנובמבר 2000 טסו השניים יחד לאיראן מבחריין.

## ההכנות לפיגועי 11 בספטמבר
לפי ה-FBI, א-סוקאמי הגיע לראשונה לארצות הברית ב-23 באפריל 2001, עם ויזה שאפשרה לו להישאר בה עד 21 במאי. עם זאת, לפחות 5 אנשים טענו שהם מזהים את תמונותיו של א-סוקאמי וגם של , אחיו הצעיר של נאווף אל-חזמי (גם הם השתתפו בפיגועי 11 בספטמבר), שהתגוררו במתחם סן אנטוניו הסמוך אליהם בשנת 2001. עם זאת, אנשים נוספים שהכירו את החוטפים טענו שבתצלומי ה-FBI שמות שלושת החוטפים הפוכים. דיווחים אחרים העלו באופן סותר שא-סוקמי שהה עם וליד א-שהרי בהוליווד, פלורידה, ושכר טויוטה קורולה שחורה.

ב-19 במאי טסו א-סוקמי וואליד א-שחרי לפריפורט. אולם בהיעדר תיעוד מתאים, הם נעצרו עם הנחיתה וחזרו לפלורידה באותו היום.

ב-3 ביולי הונפקה לו תעודת זהות של פלורידה. בערך בזמן הזה, הוא גם השתמש ברישיונו הסעודי כדי לקבל רישיון נהיגה במדינה הנושא את אותה כתובת מגורים של ואיל א-שחרי. למרות זאת, הוועדה לחקר אירועי 11 בספטמבר טוענת שא-סוקמי היה החוטף היחיד שלא היה לו שום מסמך זיהוי אמריקאי.

ראש ה-CIA ג'ורג' טנט אמר מאוחר יותר כי "כנראה נאמר להם מעט יותר מזה שהם מועדים למשימת התאבדות בתוך ארצות הברית."

## פיגועי 11 בספטמבר

ב-10 בספטמבר 2001 חלק א-סוקמי חדר בבית מלון בבוסטון עם שלושה מחוטפי טיסה 175 של יונייטד איירליינס: מרואן א-שחי, פאיז בני חמאד ומוהנד א-שהרי

ביום הפיגועים, עשה א-סוקמי צ'ק-אין באמצעות דרכונו הסעודי ועלה על טיסה 11 של אמריקן איירליינס. הוא נרשם על ידי מערכת מיון הנוסעים הממוחשבת () מה שחייב את תיקיו לעבור בדיקה נוספת לאיתור חומרי נפץ. לאחר מכן לא בוצעה בדיקה נוספת.

לפי יונייטד פרס אינטרנשיונל, א-סוקמי הוא שרצח את הנוסע דניאל לוין, קצין בוגר סיירת מטכ"ל, מדען מחשבים ויזם עסקי ישראלי-אמריקאי, וכן מייסדה של חברת "אקאמאי טכנולוגיות". הוועדה לחקר אירועי 11 בספטמבר העלתה השערה שא-סוקמי דקר את לוין כך שלא יכול היה למנוע ממוחמד עטא ועבד אל-עזיז אל-עומארי, שישבו מולו, לחטוף את המטוס.

## גילוי דרכונו
דרכונו של אל-סוקאמי נמצא על ידי עובר אורח ב, לפני קריסת המגדלים. ערוצי חדשות רבים דיווחו בטעות כי זהו דרכונו של מוחמד עטא. בעלת טור בעיתון הבריטי הגרדיאן פקפק באמינות הדיווח, ותהה אם דרכון מנייר יכול לשרוד את התופת בעוד שהקופסאות השחורות של המטוס מעולם לא נמצאו. מלבד דרכונו של א-סוקמי, הדרכונים של זיאד ג'ראח וסעיד אל-גאמדי (מחוטפי טיסה 93 של יונייטד איירליינס) נמצאו במקום ההתרסקות של טיסה 93 של יונייטד איירליינס.

## קישורים חיצוניים

## הערות שוליים

קטגוריה:טרוריסטים סעודים
קטגוריה:חוטפי המטוסים בפיגועי 11 בספטמבר
קטגוריה:סעודים שנולדו ב-1976
קטגוריה:סעודים שנפטרו ב-2001
Israel (שיר של בי ג'יז)

"**Israel**" הוא שיר של להקת הבי ג'יז שיצא במקור לשווקים כסינגל בשנת 1971. השיר נכתב על ידי בארי גיב ונכלל גם באלבום של להקת הבי ג'יז "Trafalgar" שיצא גם הוא לשווקים ב-1971.

השיר הוקלט ב-7 באפריל 1971 באולפני IBC בלונדון, כאשר באותה ההזדמנות הלהקה הקליטה גם שני שירים נוספים שנוצרו על ידי מוריס גיב - "Trafalgar" ו"It's Just the Way" - וכמו גם הקומפוזיציה של רובין גיב "Engines, Aeroplanes", והבלדה "Don't Wanna Live Inside Myself" שנוצרה על ידי בארי גיב.

השיר יצא לשווקים לראשונה כסינגל במאי 1972 בבלגיה, בהולנד, ובניו זילנד. צד ב' של התקליט כלל את השיר "Dearest", אשר גם נכלל באלבום Trafalgar.

## רשימת רצועות
***תקליט 7 אינץ**'
# "Israel" – 3:54
# "Dearest" – 3:52

## משתתפים
* בארי גיב - שירה וליווי סולן, גיטרה אקוסטית
* מוריס גיב - פסנתר, גיטרה בס וגיטרה אקוסטית
* ג'ף ברידג'פורד - תופים
* ביל שפרד - תיזמור

## מיקומי שיא

## קישורים חיצוניים

## הערות שוליים

קטגוריה:שירי 1971
קטגוריה:סינגלים מ-1972
קטגוריה:שירי בי ג'יז
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שהופקו על ידי בארי גיב
קטגוריה:שירים שהופקו על ידי נייג'ל לואיס
קטגוריה:שירים על ישראל
קטגוריה:בלדות משנות ה-1970
קטגוריה:סינגלים בהוצאת פולידור רקורדס
__noTOC__
דאנורי

**דאנורי** (**Korea Pathfinder Lunar Orbiter (KPLO), Danuri**, מקפת חוקרת קוריאנית של הירח) היא מקפת דרום קוריאנית לחקר הירח. היא שוגרה לחלל ב-4 באוגוסט 2022, הגיעה למסלול סביב הירח בדצמבר ומאז מעבירה נתונים לפי תוכנית שנקבעה.

שם הגשושית הוא הלחם של מילה קוריאנית dal (הירח) ו-nurida (הנעה).

## היסטוריה
בשנת 2014 הסתיימה עבודה שבחנה אפשרות לשגר חללית לכיוון הירח תוך שיתוף פעולה עם נאס"א. בדצמבר 2016 נחתם הסכם על שיתוף פעולה וקבלת עזרה מנאס"א במספר נושאים הקשורים עם תכנון, ניווט והעברת נתונים.

שלב ב' של התוכנית כולל נחתת, וצפוי למימוש בתחילת שנות ה-30 של המאה ה-21.

הגשושית שוגרה באוגוסט 2022 בעזרת משגר מדגם פאלקון 9 מנמל החלל קייפ קנוורל. ב-16 בדצמבר 2022 הגשושית הגיע למסלול סביב הירח והחלה להקיף אותה בגובה של כ-100 ק"מ. במהלך טיסה לירח בוצעו כמה תיקוני מסלול

על החללית הותקנו 8 מכשירים מדעיים (7 נבנו בקוריאה הדרומית והנוסף הוא של נאס"א). בין היתר הותקנה מצלמה עם רגישות של 2.5 מ' לבחינת אתרי נחיתה עתידיים.

החל מינואר 2023 החל שחרור נתונים המתקבלים לציבור הרחב. היא מתוכננת לפעול עד דצמבר 2025.

## קישורים חיצוניים
* 

* מידע על המשימה
* תיאור פעילות

## הערות שוליים

קטגוריה:תוכנית החלל הדרום קוריאנים
קטגוריה:משימות לחקר הירח
קטגוריה:2022 בקוריאה הדרומית
קטגוריה:2022 במדע
מחוז פונטבדרה

**מחוז פונטבדרה** הוא מחוז של הקהילה האוטונומית של גליסיה, בספרד. היא גובלת במחוזות לה קורוניה בצפון, לוגו בצפון מזרח, אורנסה במזרח, במחוז ויאנה דו קסטלו בדרום בפורטוגל ובאוקיינוס האטלנטי במערב. בירתה היא העיר פונטבדרה.

על פי מרשם התושבים העירוני של שנת 2021 (של הלשכה הלאומית לסטטיסטיקה), אוכלוסיית המחוז מנתה 943,015 תושבים, ב-61 רשויות מקומיות. ויגו היא העיר המאוכלסת ביותר במחוז, ובה 292,374 תושבים, בעוד בפונטבדרה התגוררו יש 82,828 תושבים.

בתחום המחוז זה נמצא הפארק הלאומי של האיים האטלנטיים של גליסיה.

את המחוז מנהלת המועצה המחוזית של פונטבדרה היושבת בבניין מטה בעיר פונטבדרה ומטה משני בעיר ויגו, בשניהם ניתן שרות לתושבי המחוז וכן תמיכה טכנית, כלכלית וטכנולוגית לרשויות המקומיות במחוז.

## גאוגרפיה
המחוז ממוקם בפינה הדרומית מערבית של הקהילה האוטונומית של גליסיה. הוא גובל במחוזות לה קורוניה, לוגו ואורנסה, כמו גם בפורטוגל בגבולו הדרומי. ממערב המחוז גובל ב.
ממוזער| תמרור המוצב בכבישים ומציין כניסה לתחומי המחוז
מחוז פונטוודרה הוא אחד המחוזות הספרדיים הקטנים ביותר, שטחו 4,495 קמ"ר.

### אקלים
אקלים מחוז פונטבדרה הוא אקלים חופי אוקיאני, עם טמפרטורות מתונות ממוצעות בכל ימות השנה וכמות גשמים גבוהה. משקעי שלג, או כפור, נדירים במחוז.

## דמוגרפיה
במחוז פונטבדרה, נכון לשנת 2021, 942,665 תושבים והוא המחוז ה-16 במספר התושבים בין מחוזות ספרד. רוב האוכלוסייה מרוכזת בחופי שלושת לשונות הים (rías) הגדולים שבמחוז (ארוזה, פונטבדרה וויגו). במחוז צפיפות אוכלוסין של 209.52 תושבים/קמ"ר, גבוהה מהממוצע במדינה. אוכלוסיית המחוז גדלה בהדרגה עד 2011, אז הגיעה לשיא של 963,511 תושבים. מאז אוכלוסיית המחוז הולכת ופוחתת בהדרגה.

בבירת המחוז, פונטבדרה, רק 8.79% מאוכלוסיית המחוז, העיר ויגו היא העיר המאוכלסת ביותר המחוז עם 31.18% מן האוכלוסייה. בוויגו גם עיקר הפעילות הכלכלית במחוז.התפתחות האוכלוסייה במחוז פונטבדרה
קובץ:Pontevedra_Densidad-2018.png|קישור=Archivo:Pontevedra_Densidad-2018.png|טקסט=Densidad de población (2018)|צפיפות אוכלוסין במחוז (2018)
קובץ:Pontevedra_Crecimiento-98-08.png|קישור=Archivo:Pontevedra_Crecimiento-98-08.png|טקסט=Crecimiento de la población entre 1998 y 2008|גידול האוכלוסייה בין 1998 ל-2008
קובץ:Pontevedra_Crecimiento-08-18.png|קישור=Archivo:Pontevedra_Crecimiento-08-18.png|טקסט=Crecimiento de la población entre 2008 y 2018|גידול האוכלוסייה בין 2008 ל-2018


## הערות שוליים

## קישורים חיצוניים

* 
* 

פונטבדרה
קטגוריה:גליסיה
משלחת מס' 12 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בתקופת פעילות המשלחת
**משלחת מס' 12** (באנגלית: **Expedition 12**) הייתה משלחת לתחנת החלל הבין-לאומית שפעלה מ-3 באוקטובר 2005 ועד ל-8 באפריל 2006. מפקד המשלחת היה ויליאם מקארתור מארצות הברית. פעילות המשלחת נמשכה 187 ימים.

בעקבות אסון מעבורת החלל קולומביה בוצעו מספר שינויים בתוכנית פעילות בתחנת החלל:
* הצוות יגיע בחללית רוסית ולא במעבורת החלל כפי שתוכנן.
* הרכב הצוות צומצם ל-2 אנשים בלבד.
* כל הפעילות בהרחבת תחנת החלל הוקפאה עד לחידוש טיסות של מעבורות חלל אמריקאיות.

במהלך פעילות משלחת מס' 12 תוכננה עגינה של מעבורת חלל אמריקאיות אך היא נדחתה לשנת 2006. משלחת זו הייתה המשלחת אחרונה שכללה 2 אנשים בלבד.
## הרכב המשלחת

## פעילות המשלחת
ב-3 באוקטובר לתחנת החלל הגיע חללית סויוז TMA-7 בפיקוד ולרי טוקארב. החללית התחברה למודול "פירס". עם החללית הגיעו חברי משלחת מס' 12 ותייר חלל גרגורי אולסן מארצות הברית לביקור קצר. החל תהליך העברת אחריות על תחנת החלל לצוות החדש.

ב-11 באוקטובר חללית סויוז TMA-6 עם משלחת מס' 11 וגרגורי אולסן עזבו את תחנת החלל ונחתו בהצלחה בכדור הארץ. אחריות על תחנת החלל הועברה למשלחת מס' 12.

ב-7 בנובמבר מקארתור וטוקארב ביצעו פעילות חוץ רכבית שנמשכה כ-5.5 שעות. במהלך פעילות הותקנו מכשירים נוספים והוחלפו מכשירים פגומים.

ב-18 בנובמבר בוצע שינוי מיקום עגינה של חללית "סויוז TMA-7" ממודול "פירס" למודול "זאריה".

ב-23 בדצמבר חללית מטען פרוגרס M-55 התחברה למודול "פירס" של תחנת החלל. עם החללית הגיעו 2,490 ק"ג אספקה. החללית הייתה מחוברת עד יוני 2006.

ב-3 בפברואר/4 בפברואר מקארתור וטוקארב ביצעו פעילות חוץ רכבית שנמשכה כ-6 שעות. במהלך פעילות הותקנו מכשירים נוספים והוחלפו מכשירים פגומים. כמו כן שוחרר למסלול לוויין חובבות רדיו AMSAT-OSCAR 54/SuitSat-1. זו הייתה חליפת חלל שיצאה משימוש ועליה הותקן משדר. הקשר עם הלוויין נאבד ב-18 בפברואר.

ב-3 במרץ חללית מטען פרוגרס M-54 נותקה מתחנת החלל. בהמשך היא נשפרה בכניסה לאטמוספירה.

ב-20 במרץ בוצע שינוי מיקום עגינה של חללית "סויוז TMA-7" ממודול "זריה" למודול "זבשדה".

ב-1 באפריל לתחנת החלל הגיע חללית סויוז TMA-8 בפיקוד פאבל וינוגרדוב. החללית התחברה למודול "זריה". עם החללית הגיעו חברי משלחת מס' 13 לתחנת החלל הבין-לאומית ומרקוס פונטס מברזיל לביקור קצר. החל תהליך העברת אחריות על תחנת החלל לצוות החדש. מרקוס פונטס החל לבצע את התוכנית שהוכנה עבורו על ידי סוכנות החלל הברזילאית וכללה 8 ניסויים במסגרת תוכנית Centenario.

חברי המשלחת ביצעו עשרות ניסויים מדעים בתחומים שונים.

ב-8 באפריל חללית סויוז TMA-7 עם משלחת מס' 12 ומרקוס פונטס עזבו את תחנת החלל ונחתו בהצלחה בכדור הארץ.

אחריות על תחנת החלל הועברה למשלחת מס' 13.

## קישורים חיצוניים
* 

* תיאור פעילות באתר רוסקוסמוס
* דיווח של נאס"א
* פעילות משלחת מס' 12 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-54
* תיאור פעילות חללית אספקה פרוגרס M-55
* פעילות של גרגורי אולסן בתחנת החלל
* תוכנית Centenario

## הערות שוליים

קטגוריה:תחנת החלל הבין-לאומית
מרדכי ברוך קרבאליו

**מרדכי ברוך קרבאליו** (או **קאראווליו**; סביבות 1705 – 21 בדצמבר 1784, ח' בטבת ה'תקמ"ה) היה רב, מחבר תורני וסוחר מיהדות תוניסיה. רבה הראשי השני של קהילת יוצאי ליבורנו בתוניסיה.

## ביוגרפיה
נולד בתוניס בסביבות 1705. לצד עיסוקו התורני הוא היה גם סוחר עשיר, אך בסוף ימיו איבד את עושרו. למד תורה מהרב יצחק לומברוזו, ועם פטירת רבו בשנת 1752, ירש את מקומו כרב הראשי של קהילת יוצאי ליבורנו בתוניסיה.
הוא נהג ללמוד עם בנו, יצחק, מידי שבת בפירוש המזרחי על התורה, ולאחר מכן היה כותב את החידושים שעלו בלימודם. הוא שכל את בנו שנפטר בשנת ה'תקי"ט בגיל עשרים ושמונה, והותיר אחריו בן ובת. את החידושים הדפיס לזכרו בשם "ספר הזכרונות וחיי יצחק", הכולל חידושים על פירוש המזרחי, חידושים על הש"ס והספדים.
בח' בטבת ה'תקמ"ה מת במגפה. את מקומו ברבנות הקהילה ירש חתנו יצחק אלחאייק.

אחד מצאצאיו הוא ז'ול קארוואלו מהנדס רכבות וממייסדי כל ישראל חברים.

## קישורים חיצוניים
* 
* 
* 

## הערות שוליים

קטגוריה:רבני קהילת הגורנים
קטגוריה:ילידי המאה ה-18
קטגוריה:נפטרים ב-1784
ארגונים ישראליים עם מעמד מייעץ למועצה הכלכלית-חברתית של האומות המאוחדות

מעמד מייעץ למועצה הכלכלית-חברתית של האומות המאוחדות (אקוסו״ק) מוענק על ידי האו״ם לארגונים לא-ממשלתיים כדי לאפשר להם להשתתף בעבודת האו״ם.

פעמיים בשנה, ועדת הארגונים הלא-ממשלתיים של האו״ם בוחנת בקשות למעמד מייעץ ומעבירה המלצות למועצה הכלכלית-חברתית, אשר מחליטה אם לאשר או לדחות את ההמלצות. מעמד מייעץ מקנה לארגונים זכויות להיכנס למתחמי האו״ם, להשתתף בחלק מהדיונים ולהגיש מסמכים.

האו״ם מנהל מסד נתונים שדרכו אפשר לגשת לרשימה המלאה של ארגונים בעלי מעמד מייעץ מישראל ומשאר העולם.

## רשימת ארגונים שהמטה שלהם ממוקם בישראל
הטבלה מעודכנת נכון לדצמבר 2023.

## ראו גם
* מעמד מייעץ
* המועצה הכלכלית-חברתית של האומות המאוחדות

## הערות שוליים

קטגוריה:האומות המאוחדות: ועדות
צ'מפי סורן

**צ'מפי סורן** (בהינדי: **चंपई सोरेन**; נולד ב־1 בנובמבר 1956) הוא פוליטיקאי הודי, לשעבר ראש השרים של ג'הרקאנד.

## ביוגרפיה
סורן נולד ב־1956 למשפחה חקלאית.

בשנות התשעים היה סורן מעורב במחאה נגד מפעלי טאטא מוטורס בג'אמשדפור בתביעה לזכויות עובדים, דבר שהביא להגשת כתב אישום נגדו ב־1993.

ב־1990 נבחר סורן כפוליטיקאי עצמאי כחבר ב, בתמיכת שיבו סורן מנהיג הג'הרקאנד מוקטי מורצ'ה. וב־1995 הצטרף לג'הרקאנד מוקטי מורצ'ה.

לאחר הקמת ג'הראקנד ב־2000, סורן נבחר ל ב־2005 והיה חבר בממשלת הקואליציה של מפלגת העם ההודית־ג'הרקאנד מוקטי מורצ'ה בין ספטמבר 2010 וינואר 2013. לאחר שהוקמה ממשלת קואליציה של הג'הרקאנד מוקטי מורכה והקונגרס הלאומי ההודי ביולי 2013 בראשות המאנט סורן, מונה לשר המדע והטכנולוגיה בממשלה זו, שהתקיימה עד לתבוסת המפלגה בבחירות בדצמבר 2014, בהם ניצחה מפלגת העם ההודית.

בבחירות לאספה המחוקקת של ג'הרקאנד ב־2019 ניצחה הג'הרקאנד מוקטי מורכה והמאנט סורן שב והקים ממשלה, בה מונה צ'מפי סורן לשר התחבורה, ושר לרווחת השבטים הנספחים, הקאסטות הנאספחות והקאסטות הלא־מקודמות.

לאחר שהמאנט סורן התפטר מהתפקיד עקב מעצרו בפרשת שחיתות בינואר 2024, הודיע המאנט על מינויו של צ'מפי לראש השרים במקומו. מושל ג'הרקאנד השביע אותו לתפקיד ב־2 בפברואר 2024.

לאחר שחרורו של המאנט סורן ממאסרו ביולי 2024, התפטר צ'מפי מהתפקיד וסורן שב לכהן כראש השרים.

באוגוסט 2024 הודיע סורן על מעברו למפלגת העם ההודית, שמטעמה נבחר לאספה המחוקקת בבחירות בנובמבר 2024.

## קישורים חיצוניים

## הערות שוליים

קטגוריה:ראשי ממשלות המדינות והטריטוריות של הודו
קטגוריה:ג'הרקאנד: פוליטיקה
קטגוריה:הודים שנולדו ב-1956
פיזי (מאכל)

**פיזי** (בפולנית: **Pyzy**; ביחיד: **Pyza**) הם סוג של כיסונים (בפולנית השם הכולל לכל סוגי הכופתאות הוא: kluski).

## מאפיינים

המנה מכונה לרוב ברבים שלה כפיזי, מכיוון שהיא מוגשת בדרך כלל כארוחה עיקרית: כ-kluski גדול בצורת אליפסה, האופייני למטבח הפולני.

## פיזי תפוחי אדמה
ממוזער| Kartacze (מנת תפוחי אדמה)
פיזי תפוחי אדמה מוכנים מתפוחי אדמה גולמיים או מתערובת של תפוחי אדמה גולמיים ומבושלים, אופציונלי בתוספת קמח, ביצים ומלח, מבושלים במים רותחים. ממולאים במלית בשר, טוורוג או פטריות, לחלופין מוגשים ללא מלית, ובמקום זה עם בייקון, שומן חזיר או בצל מטוגן.

## פיזי מחמצת
ממוזער| Pampuchy (כופתאות שמרים מאודות)
פיזי חמוץ או pyzy drożdżowe מוכנים מקמח, ביצים, שמרים, חלב, חמאה, סוכר ומלח. אלה מבושלים במים רותחים או על אדים (ראו Pampuchy). בספרות נאמר כי ניתן להכין פיזי גם על ידי אפייה בתנור.

## לקריאה נוספת
* צפלינאי
* פוטן ראפה

## קישורים חיצוניים
* 10 מאכלי חובה מערים פולניות

## הערות שוליים

קטגוריה:המטבח הפולני
קטגוריה:כופתאות
ג'וני מרצטי

**ג'וני מרצטי (**באנגלית: **Johnny Marzetti**) היא מנת פסטה אמריקאית במטבח המערב התיכון של ארצות הברית המוכנה עם אטריות, גבינה, בשר בקר טחון או סאלסיצ'ה, ורוטב עגבניות שעשוי לכלול ירקות ארומטיים ופטריות.

## היסטוריה
מקורו של המנה ג'וני מרצטי בקולומבוס (אוהיו), ב-Marzetti's, מסעדה איטלקית שהוקמה בשנת 1896 בשדרת וודרוף (Woodruff Avenue) וב-High Street על ידי מהגרת איטלקייה בשם תרזה מרצטי.  אחת המנות שהציעה מרצטי ללקוחותיה הייתה תבשיל אפוי של בשר בקר טחון, גבינה, רוטב עגבניות ואטריות שהיא קראה על שם גיסה, ג'וני. תרזה מרצטי הייתה האדם הראשון שהגישה במסעדה את הקדירה ג'וני מרצטי. הקרבה לאוניברסיטת המדינה של אוהיו הסמוכה עזרה למסעדה הראשונה להצליח ולהפיץ את תהילתו של מסעדת מרצטי.

## מסעדת מרצטי
בשנות ה-20, המנה הפכה פופולרית ברחבי אוהיו ובמערב התיכון של ארצות הברית. המסעדה המקורית נסגרה ב-1942, אך המסעדה שנפתחה גם במיקום שני ב-1919, נשארה בפעילות עד שמתה של תרזה מרזטי ב-1972. Marzetti's נודעה מאוחר יותר בזכות רטבים שונים לסלט, שעדיין מיוצרים תחת המותג T. Marzetti Company.

ג'וני מרצטי הפך למאכל פופולרי גם באזור תעלת פנמה לשעבר, שם תושבי פנמה כינו את המנה כ"ג'וני מאצטי" (Mazetti).

בעונה 3, פרק 18 של בנות גילמור, "יום הולדת שמח, מותק", קדירת ג'וני מרצטי מכונה "ג'וני מצ'טה", מנה שסבתו של ריצ'רד גילמור הכינה עבורו כשהיה עצוב.

## לקריאה נוספת
* רשימת תבשילי קדירה
* רשימת מנות פסטה

## קישורים חיצוניים
* תיבת דואר מטבח: ג'וני מרצטי הונצח כמאכל קדירה

## הערות שוליים

קטגוריה:המטבח האמריקאי
קטגוריה:פסטה
קטגוריה:מאכלי אטריות
אוטוטו (שיר של בן-אל תבורי)

"**אוטוטו**" הוא שיר של הזמר הישראלי בן-אל תבורי, אשר יצא לאור ב-28 בינואר 2024, כסינגל המוביל מתוך אלבום הסולו השני שלו. זהו שיר הסולו הראשון שהוציא תבורי לאחר פירוק הצמד סטטיק ובן-אל תבורי באוגוסט 2022, והשתתפותו בשירם של 6ix9ine ויאלין לה מאס ויראל, "Feefafo" בספטמבר 2023. השיר נכתב על ידי ניאל סגל והופק על ידי אסי טל.

## רקע והכרזה
באוגוסט 2022, לאחר כשבע שנים של פעילות מוזיקלית, הכריז הצמד סטטיק ובן-אל תבורי על סיום פועלם המוזיקלי כצמד. במהלך שנת 2023, פורסמו דיווחים שונים על עבודתו של תבורי על אלבום סולו חדש, עליו עבד עם הראפר רון נשר ויוצרים נוספים. בספטמבר 2023, יצא שירו הראשון של תבורי מאז פירוק הצמד סטטיק ובן אל תבורי, "Feefafo", בו משתתף תבורי לצד הראפר האמריקאי 6ix9ine והראפרית הדומיניקאנית יאלין לה מאס ויראל. ב-22 בינואר 2024, פרסם תבורי טיזר לשיר עם הכיתוב "Save the date 28.1.2024", וב-25 בינואר, תבורי חשף לראשונה קטע קצר מתוך השיר ברשתות החברתיות.

## מיקומי שיא

## הערות שוליים

קטגוריה:שירי בן-אל תבורי
קטגוריה:שירים בעברית
קטגוריה:שירי אהבה בעברית
קטגוריה:סינגלים בהוצאת Mobile1 Music
סלט שבע שכבות

**סלט שבע שכבות** (באנגלית: **Seven-layer salad**) הוא מאכל אמריקאי הכולל שילוב צבעוני של שבע שכבות של מרכיבים.

## מאפיינים
השכבות בסלט זה הן על פי רוב חסה אייסברג, עגבניות, מלפפונים, בצל, אפונה מתוקה, ביצים קשות, גבינת צ'דר חריפה וחתיכות בייקון. על הסלט יוצקים רוטב על בסיס מיונז ולפעמים מוסיפים שמנת חמוצה. לעיתים קרובות הוא מוגש בקערת זכוכית או במחבת גדולה כדי שניתן יהיה לראות את השכבות. המנה מזוהה לעיתים קרובות עם ארוחות קלות, פיקניקים ומנגל, שם מתקיימת התקהלות גדולה של אנשים וצריך להאכיל אנשים רבים. ישנן גרסאות רבות של סלט שבע השכבות וניתן להכין אותו עם שכבות נוספות (או לפעמים פחות), מה שהופך אותו (לדוגמה) לסלט שמונה שכבות במקום.

## היסטוריה
אף על פי שיש הרבה וריאציות, הסלט המסורתי בן שבע השכבות נשאר זהה במשך עשרות שנים. ייתכן שהמנה מקורה בדרום ארצות הברית והיא כונתה "סלט האפונה שבע השכבות" על שכבות האפונה העיקריות שלה. הסלט המסורתי בן שבע השכבות מכוסה בציפוי מיונז (ולפעמים שמנת חמוצה) וכולל ביצים ובייקון. מסופר ש"עזר לתת שם רע לסלטים של שנות החמישים... בכל הנוגע לבריאות".

## וריאציות
וריאציות פופולריות על מרכיבי הסלט הביתי כוללים בשר חזיר, פטריות, סלרי, גזר ופלפל. המנה נותרה מרכיב יסוד במסיבות, וגובהה המרשים וארכיטקטורת השכבות הותאמו על ידי כמה שפים במסעדות, אם כי "השכבות בסלט נערמו הרבה לפני שרבים מהטבחים של היום בכלל נולדו". בשלנים ששינו את הסלט כוללים את אלה במסעדת Aura ברחוב לינקולן בפלורידה, הכוללים פרוסות מוצרלה, עגבניות אדומות ובזיליקום בשכבות לצבע אדום, ירוק ולבן, ואחרים המשתמשים בפירות, צמצום במרכיבים עתירי שומן, החלפה יוגורט דל שומן או רוטב ויניגרט במקום מיונז/שמנת חמוצה, ושינוי המרכיבים עם מאכלים אתניים וגורמה כמו עגבניות, חומוס, שעועית שחורה ופפרוני. שף אחר שמגיש פריטים ב"חוש הומור" מציע "סלט מעודכן בשבע שכבות בטורטייה, שבו הבשר הטחון של שנות ה-70 מוחלף בשרימפס בגריל".

## לקריאה נוספת
* רשימת סלטים
* סלט תפוחי אדמה
* סלט סניקרס
* סלט עוגיות
* סלט ג'לו
* סלט ווטרגייט

## הערות שוליים

שבע שכבות
קטגוריה:המטבח האמריקאי
קוטל דרקון

[ממוזער| [גאורגיוס הקדוש הורג את הדרקון, בציור של פאולו אוצ'לו, 1470 בערך]]
**קוטל דרקונים** הוא דמות, לרוב של אדם, שנלחמת בדרקונים ומביסה אותם, בדרך כלל באמצעות הריגתם. דרקונים וקוטלי דרקונים היו פופולריים בסיפורי עם ברחבי העולם: מזוהים כסוג 300 בסיווג ארנה-תומפסון. סוגת קוטלי הדרקונים פופולרית גם בתקופה המודרנית, בספרות, סרטים, משחקי וידאו וצורות בידור אחרות. סיפורים בנושא קוטל הדרקונים נתפסים לפעמים כבעלי נושא כאוסקמפף - שבו דמות הגיבור נאבקת במפלצת המייצגת כאוס.

## תיאור
[שמאל|ממוזער| ''פרסאוס מציל [אנדרומדה|את אנדרומדה* מאת אמיל בין (1865)]]
קוטל דרקונים הוא לעיתים קרובות הגיבור העיקרי בסיפורים מסוג "הנסיכה והדרקון". בסוג זה של סיפור, קוטל הדרקונים הורג את הדרקון על מנת להציל דמות נשית ממעמד גבוה, לרוב נסיכה, מלהיטרף על ידי הדרקון. הדמות הנשית הזו הופכת לעיתים קרובות למושא האהבה של הגיבור בסיפור. אחת הדוגמאות הבולטות לסיפור ממין זה היא סיפורו של [[רגנאר לודברוק]], שהרג נחש ענקי ובכך הציל את העלמה, Þóra borgarhjörtr, עמה הוא מתחתן בהמשך.

עם זאת, ישנם מספר חריגים בולטים למוטיב נפוץ זה. באגדה על ג'ורג' הקדוש והדרקון, למשל, לאחר שג'ורג' הקדוש מתגבר על הדרקון הוא אינו מתחתן עם הנסיכה שהציל; במקום זאת, הקורבנות שנושעו מתנצרים.

באגדה נורדית מסאגת Völsunga, קוטל הדרקונים, סיגורד, הורג את פאפניר - [[גמד (פנטזיה)|גמד]] שהפך לדרקון לאחר ששמר על הבעת מקוללת שהייתה שייכת פעם לגמד,Andvari . לאחר שהרג את הדרקון, סיגורד שותה מעט מדם הדרקון ובכך זוכה ליכולת להבין את דיבור הציפורים. הוא גם רוחץ בדמו של הדרקון, מה שגורם לעורו להיות בלתי פגיע. סיגורד שומע שתי ציפורים סמוכות דנות בבגידה המתוכננת על ידי בן לווייתו, רג'ין. בתגובה למזימה, סיגורד הורג את רג'ין, ובכך מנע את הבגידה.

חוקרי מיתוס דוגמת [[ג'וזף קמפבל]] טענו שניתן לראות במיתוסים של קוטל הדרקונים [[מטאפורה]] פסיכולוגית.

== קוטלי דרקונים (רשימה חלקית)==
[[קובץ:Kuniteru_Gozu_dragon.jpg|ממוזער|295x295 פיקסלים| *סוסונו* הורג את *Yamata no Orochi'', מאת Kuniteru]]

### מן הלגנדריום של טולקין
* טורין טורמבר
* אארנדיל
* ברד הקשת

## קישורים חיצוניים

## הערות שוליים

קטגוריה:מיתולוגיה
קטגוריה:ספרות
קטגוריה:דמויות ספרותיות
קטגוריה:דרקונים
אריאל סטופנמכר

**אריאל סטופנמאכר** (ספרדית: Ariel Stofenmacher; נולד ב-5 במאי 1963) הוא רב ארגנטינאי, רקטור נוכחי ונשיא בפועל של סמינר הרבנים של מרשל מאייר באמריקה הלטינית. מוכר כאחד המוסדות האיברו-אמריקאים החשובים להכשרת מנהיגות יהודית. יתר על כן, מאז 2019, הוא חלק מוועדת החוקים והתקנים היהודיים (CJLS) של אספת הרבנים.

בנוסף, סטופנמכר עורך בכתב העת האקדמי מחשבות ופרופסור לספרות רבנית ולימודי יהדות באוניברסיטת פלרמו ובאוניברסיטת סלבדור.

סטופנמכר קידם באופן פעיל דיאלוג בין-דתי. ב-2022 הוא הוביל משלחת לוותיקן, שם נפגש עם האפיפיור פרנציסקוס כדי לדון כיצד לטפח ולשפר דיאלוג בין-דתי.

## השכלה
סטופנמכר, יליד בואנוס איירס למד הנדסה באוניברסיטת הצי הסוחר, שם סיים את לימודיו ב-1991. לאחר מכן, הוא המשיך את לימודיו בבית הספר למנהל עסקים של אוניברסיטת בוסטון, שם קיבל תואר שני בניהול ומימון.

בשנת 1982 החל את לימודיו בבית המדרש לרבנים באמריקה הלטינית "מרשל ט. מאייר", ובו קיבל סמיכה לקבנות בשנת 1993.

בימים אלה הוא מסיים את לימודי הדוקטורט שלו בסמינר התאולוגי היהודי של אמריקה, שם יקבל תואר דוקטור לשם כבוד לאלוהות כהוקרה על עבודתו האקדמית והפסטורלית.

## עמותות
סטופנמכר הוא חבר בהנהלת מכון שכטר בירושלים והפדרציה העולמית של בתי הכנסת.

הוא החבר היחיד באמריקה הלטינית בוועדת המשפט העברי של אספת הרבנים העולמית.

## ספרים
* , en coautoria con Abraham Skorka.
* 

## קישורים חיצוניים

* בית המדרש לרבנים

## הערות שוליים

קטגוריה:רבנים ארגנטינאים
קטגוריה:יהודים ארגנטינאים
קטגוריה:רבנים קונסרבטיבים